### Beslutning

Udvalget ønsker, at forslaget bliver revideret jf. drøftelserne og genoptaget herefter.

### Sagsfremstilling

## Resume og sagens baggrund

Forslag til Lokalplan nr. 580 for Kordilgadeområdet har været offentligt fremlagt i 8 uger. Der er modtaget fire høringssvar til lokalplanforslaget. Eftersom der ikke er modtaget høringssvar, der giver anledning til væsentlige ændringer af planforslaget, lægger sagen op til Teknik- og Miljøudvalgets beslutning om at vedtage planen endeligt.

Kommunalbestyrelsen godkendte forslag til lokalplan 580 for [adresse] på mødet den 23. februar 2022. I forbindelse med lokalplanens endelige vedtagelse besluttede Kommunalbestyrelsen på mødet den 24. august 2022, at sende sagen retur til Teknik- og Miljøudvalget med henblik på afklaring af de på mødet rejste spørgsmål.

## Indstillinger

Direktøren indstiller, at Lokalplan nr. 580 vedtages endeligt med de anbefalinger til mindre præciseringer, som fremgår af sagsfremstillingen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Lokalplan nr. 580 for Kordilgadeområdet er en opdatering af lokalplan nr. 48A for Kordilgadeområdet (samme afgrænsning). Lokalplan 48A er vedtaget i august 1989, og den aflyses ved den endelige vedtagelse af Lokalplan nr. 580.

*Lokalplan (Bilag 1)*

Lokalplanens formål er at:

* sikre rammer for udvikling af attraktive og levende handelsgader, der understøttes af stærke tværgående forbindelser til midtbyens gader, ejendomme, parkeringspladser, torve, parker og boligområder, med særligt fokus på passagerne til parkeringspladserne ved [adresse] og koblingerne til [adresse] fra [adresse] via [adresse] og fra [adresse] via [adresse]
* udpege en central zone med et koncentreret butiks- og strøgmiljø i [adresse], understøttet af en dynamisk indretning af gaderum og aktiviteter i de tilstødende bebyggelser
* skabe passager mellem [adresse] og [adresse] med boliger, butikslivsliv og mindre værksteder i tilknytning til butikker. Passagerne ønskes indrettet, så de er indbydende, trygge og inspirerende at færdes i og rækker ud i [adresse], hvor de skaber variation i gadeforløbet
* sikre udbygningsmuligheder, med fokus på at forøge antallet af boliger i [adresse].
* bykernens centerområde udbygges som en sammenhængende helhed med sluttet bebyggelse i gadelinje og en afrunding af bebyggelsen mod parkeringsområderne.
* ny bebyggelse indpasses i området under hensyn til områdets struktur og den eksisterende bebyggelses karakter. Bevaringsværdig bebyggelse bevares eller ombygges, således at den tilpasses den oprindelige stil.

*Screening for miljøvurdering*

Samtidig med offentliggørelsen af lokalplanforslaget offentliggjorde kommunen afgørelse om, at planforslaget ikke skal gennemgå en miljøvurdering.

*Offentlig høring*Planforslaget har været fremlagt i 8 ugers høring i perioden 5. april til den 31. maj 2022. Der er modtaget fire høringssvar:

Høringssvar 1 – [adresse], Karen Larsen 10, 4300 Holbæk
Høringssvar 2 - Lasse Kristiansen, [adresse] 40, 4400 Kalundborg
Høringssvar 3 – Midt- og Vestsjællands Politi, Færdselspolitiet
Høringssvar 4 – Handelsstandsforeningen Vores Kalundborg

Høringssvarene er samlet i bilag 2 og administrationens bemærkninger og anbefalinger er vedlagt som bilag 3.

Høringssvarene omhandler i hovedtræk ønske om en præcisering i lokalplanens redegørelse af vilkår/muligheder indenfor kulturarvsareal, oversigt med huse der er fredet efter lov om bygningsfredning, samt boliger i stueetage og udfoldelse af aktiviteter i gaderum

*Administrationen anbefaler*Administrationen anbefaler, at de indkomne bemærkninger giver anledning til enkelte præciseringer i lokalplanens redegørelse om kulturmiljøforhold som det fremgår af bilag 3. Desuden er administrationen blevet opmærksom på, at afgrænsningen af lokalplanens delområde 4 bør tydeliggøres på lokalplanens kortbilag.

## Økonomiske konsekvenser.

Ingen.

Teknik- og Miljøudvalgets møde den 11. august 2022:

Anbefales.

Økonomiudvalgets møde den 17. august 2022:

Anbefales.

Kommunalbestyrelsens møde den 24. august 2022:

Ikke til stede: Laurits Rasmussen (O)

Sagen sendes retur til Teknik- og Miljøudvalget med henblik på afklaring af de rejste spørgsmål.

**Administrationens bemærkninger til spørgsmål rejst på Kommunalbestyrelsens møde den 24. august 2022 om mulighed for mørke tagsten og etablering af handicapvenlige adgange til butikker mv.**

Lokalplanforslagets § 7.2, andet afsnit: "Ny bebyggelse skal på tage dækkes af røde teglsten af ler uden overfladebehandling eller af naturskifer...." Baggrunden for bestemmelsen er, at bebyggelsen i området i hovedsagen kan opdeles i huse opført med teglhængte tage i rød farve og huse opført med tage dækket af naturskifer (mørkegrå farve), hvilket i øvrigt er karakteristisk for periodens købstadshuse. Kordilgadeområdet er det tættest bebyggede område i byen, og gadens høje hustage tegner et særligt forløb, der kendetegner byen og dens langstrakte struktur. Det er væsentligt, at disse hustage fortsat udskiller sig som en synlig og visuelt sammenhængende ryg i byprofilet, præget af genkendelige tagmaterialer.

Lokalplanforslagets § 7.8, første afsnit: "Den eksisterende bebyggelse må kun ombygges eller på anden måde ændres efter kommunalbestyrelsens godkendelse. Ombygning skal tilpasses den pågældende bebyggelses oprindelige stil...." Lokalplanforslagets § 6.16: "Niveaufri adgang til butikker mv. kan etableres langs facader i gaderummet, såfremt det lader sig udføre uden at tilsidesætte andre væsentlige hensyn." Denne tilkendegivelse fordrer naturligvis en indstilling,  der også medfører handicapvenlige løsninger med hensyn til bredde på døråbninger mv., eventuelt på grundlag af dispensation efter konkret vurdering.